# Hapet Thirrja për mobilitete stafi të UPT-së

# në kuadër të Marrëveshjes KA1, të Programit Erasmus+

**në École Nationale d’Ingénieurs de Saint-Étienne (Centrale Lyon ENISE),** [**www.enise.fr**](http://www.enise.fr/)

Në kuadër të marrëveshjes KA1 bilaterale, është hapur thirrja për aplikime për mobilitete për staf të Universitetit Politeknik të Tiranës, Fakulteti i Inxhinierisë Mekanike dhe Fakulteti i Inxhinierisë së Ndërtimit në École Nationale d’Ingénieurs de Saint-Étienne (Centrale Lyon ENISE),

**Lloji i mobilitetit përfshin:** Javë ndërkombëtare - *International week*

**Qëllimi i kësaj jave** është përmirësimi i njohurive teknologjike të studentëve, si dhe forcimi i bashkëpunimit midis dy universiteteve e identifikimi i fushave të përbashkëta të bashkëpunimit me interesa të ndërsjella.

**Aktivitetet në të cilat është planizuar të marrë pjesë stafi i UPT:**

* Ligjërata ballë për ballë në anglisht (2 orë), me skenarë teknologjie dhe aplikimi.
* Punë e mbikëqyrur (2 orë): Kërkim në internet mbi një temë të caktuar, i ndjekur nga diskutime.
* Lidhje me anëtarë të fakulteteve përkatëse: Do të organizohen takime me kolegë në fushën për përkatëse të kërkimit dhe interesave arsimore. (Stafi akademik i UPT, për më shumë informacion të detajuar, do të ketë komunikim me stafin e ENISE.)

**Numri total i stafit:** 2 **s**taf akademik, 1 nga Fakulteti i Inxhinierisë Mekanike dhe 1 nga Fakulteti i Inxhinierisë së Ndërtimit.

**Koha e mobilitetit**: 17 – 21 nëntor 2025

**Dokumentat e nevojshme për aplikim:**

* CV;
* Kopje e Pasaportës;
* Aprovim nga përgjegjësi i njësisë bazë/drejtoria dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Teaching)\*\*.
* Letra konfirmuese nga universiteti pritës për planin e mësimdhënies gjatë periudhës së mobilitetit.

*\*Plani i mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\* *Mobility Agreement for Teaching për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Pas përfundimit të mobilitetit të stafit, personi pjesëmarrës në École Nationale d’Ingénieurs de Saint-Étienne duhet të dorëzojë një raport te departamenti përkatës dhe te Drejtoria e Komunikimit dhe Koordinimit, lidhur me aktivitetin.

Afati për aplikim, pranë Drejtorisë së Komunikimit dhe Koordinimit në UPT:

**Deri më 15 shtator 2025, ora 12.00**

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al dhe abeqo@upt.al